Ανδριάκη

Η **Ανδριάκη** ή **Ανδριάκα** ή **Ανδριακή** () ήταν αρχαία πόλη και λιμάνι της αρχαίας πόλης των Μύρων της Λυκίας. Βρίσκεται στη σημερινή επαρχία Ντεμρέ της Αττάλειας.

Η περιοχή διαθέτει μουσείο, το οποίο ήταν στην αρχαιότητα σιταποθήκη.

## Ιστορία
Η Ανδριάκη (ή Ανδριακή) αναφέρεται από τον Πτολεμαίο. Και ο Πλίνιος την αναφέρει ως *Andriaca civitas*, Myra (εδ. 27).

Ο Αππιανός ( *π.Χ.* iv. 82) λέει ότι το 42 π.Χ. ο Λεντούλος στάλθηκε από τον Βρούτο, για να μαζέψει χρήματα και έσπασε την αλυσίδα, που υπερασπιζόταν την είσοδο του λιμανιού και ανέβηκε τον ποταμό στα Μύρα.
αριστερά|μικρογραφία|Ανδριάκη (σχέδιο της πόλης)
Η Ανδριάκη είναι ξεκάθαρα το λιμάνι στο μικρό ποτάμι στο οποίο βρισκόταν η πόλη Μύρα, 20 στάδια πιο πάνω. ( Στράβων. σελ.&nbsp;666. ) Πρέπει να ήταν στην Ανδριάκη, όπως παρατηρεί ο Κράμερ, όπου ο Άγιος Παύλος και οι σύντροφοί του αιχμάλωτοι επιβιβάστηκαν στο αλεξανδρινό πλοίο, που ταξίδευε για την Ιταλία. (Πράξεις των Αποστόλων, xxvii. 5, 6.)

## Η περιοχή
Η πιο διάσημη περίοδος της Ανδριάκης υπήρξε επί αυτοκράτορα Αδριανού (117-138). Την περίοδο αυτή κατασκευάστηκαν η σιταποθήκη (τώρα Μουσείο των Πολιτισμών της Λυκίας) και η κατασκευή εμπορικής αγοράς/πλακώματος στην ανατολική πλευρά της. Η ανακάλυψη επιγραφών, που γράφτηκαν προς τιμή του Κωνσταντίνου Β', του Ιουλιανού και του Ουάλη έδειξε ότι η Ανδριακή πέτυχε να διατηρήσει τη σημασία της και σε μεταγενέστερες περιόδους (4ος αιώνας μ.Χ.).

Το Μουσείο των Πολιτισμών της Λυκίας αποτελείται από 8 τμήματα και έχει έκταση 2.307 τ.μ. Στην είσοδο του μουσείου οι επισκέπτες μπορούν να παρακολουθήσουν μία μικρή ταινία σχετικά με τον πολιτισμό της αρχαίας Λυκίας.

Στη βόρεια πλευρά της εισόδου υπάρχουν τα ερείπια μεγάλης ρωμαϊκής *horrea* με μία επιγραφή, που αναφέρει ότι ήταν του Αδριανού: η χρονολογία είναι το τρίτο προξενείο του Αδριανού, το 119 μ.Χ.

Στην Ανδριάκη έχει ανακαλυφθεί μία συναγωγή κατά τη διάρκεια ανασκαφών το 2009. Στον αρχαιολογικό χώρο μπορεί επίσης να δει κανείς ερείπια δύο εκκλησιών, εργαστήρια, μία στέρνα, ρωμαϊκά λουτρά και κτήρια του λιμανιού.

## Φωτοθήκη

Αρχείο:Andriake Church A 0233.jpg|Εκκλησία στην Ανδριάκη
Αρχείο:Andriake Church B 0249 panorama.jpg|Εκκλησία στην Ανδριάκη
Αρχείο:Andriake Eastern Bath 0234.jpg|Ανατολικά Λουτρά
Αρχείο:Andriake Harbour agora 0266.jpg|Αγορά του λιμανιού της Ανδριάκης
Αρχείο:Andriake Harbour agora cistern 0274 panorama.jpg|Στέρνα της αγοράς της Ανδριάκης
Αρχείο:Andriake Harbour area Reconstructed ship 0298.jpg|Περιοχή λιμανιού Ανδριάκης (Ανακατασκευασμένο πλοίο)
Αρχείο:Andriake Harbour area Reconstructed ship 0307.jpg|Περιοχή λιμανιού Ανδριάκης (Ανακατασκευασμένο πλοίο)
Αρχείο:Andriake Harbour area Reconstructed ship 0305.jpg|Περιοχή λιμανιού Ανδριάκης (Ανακατασκευασμένο πλοίο)
Αρχείο:Andriake Harbour area Conferment monument 0296.jpg
Αρχείο:Andriake Museum Votive stele 12 gods 0343.jpg|Μουσείο Ανδριάκης ( Αναθηματική στήλη 12 θεών)
Αρχείο:Andriake Museum General view 0339.jpg|Μουσείο Ανδριάκης (Γενική άποψη)
Αρχείο:Andriake Museum General view 0335.jpg|Μουσείο Ανδριάκης (Γενική άποψη)
Αρχείο:Andriake Museum Votive stele Kakasbos 0348.jpg|Μουσείο Ανδριάκης Αναθηματική στήλη Κακασμπός


## Παραπομπές


## Εξωτερικοί σύνδεσμοι
* 

Κατηγορία:Ντεμρέ
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Αρχαίες πόλεις της Λυκίας